Príloha č. 11 výzvy OP ĽZ DOP 2016/4.1.2/01

Špecifiká výzvy
	
Zoznam oprávnených žiadateľov 

	Oprávnený žiadateľ	Právna forma – legislatívny odkaz	
1.	zamestnávatelia – podnikateľské subjekty	- fyzické alebo právnické osoby oprávnené na podnikanie podľa zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ostatné subjekty oprávnené vykonávať obchodnú činnosť v zmysle zákona č. 513/1991 Zb. Obchodný zákonník v znení neskorších predpisov
- právnická osoba, ktorej zakladateľom alebo zriaďovateľom je obec alebo mesto: v súlade so zákonom č. 138/1991 Zb. o majetku obcí v znení neskorších predpisov, okrem rozpočtových a príspevkových organizácií podľa § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
- právnická osoba, ktorej zakladateľom alebo zriaďovateľom je VÚC: v súlade so zákonom č. 446/2001 Z. z. o majetku vyšších územných celkov v znení neskorších predpisov, okrem rozpočtových a príspevkových organizácií podľa § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
Upozornenie: Na právnické osoby, ktorých zakladateľom alebo zriaďovateľom je mesto alebo obec alebo VÚC a nie sú rozpočtovými a príspevkovými organizáciami podľa § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, sa vzťahuje spôsob overovania/forma preukázania splnenia podmienky poskytnutia príspevku ako na zamestnávateľov – podnikateľské subjekty.	
2.	obce a mestá a právnická osoba, ktorej zakladateľom alebo zriaďovateľom je obec alebo mesto	-	obec a mesto: v súlade so zákonom č. 369/1990 Zb. o obecnom zriadení v znení neskorších predpisov právnická osoba, ktorej zakladateľom alebo zriaďovateľom je obec alebo mesto – rozpočtové a príspevkové organizácie podľa § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov	
3.	VÚC a právnická osoba, ktorej zakladateľom alebo zriaďovateľom je VÚC	-	VÚC a úrady samosprávneho kraja: v súlade so zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov,
-	právnická osoba, ktorej zakladateľom alebo zriaďovateľom je VÚC – rozpočtové a príspevkové organizácie podľa § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov	
4.	občianske združenia	-	v súlade so zákonom č. 83/1990 Zb. o združovaní občanov v znení neskorších predpisov	
5.	neziskové organizácie poskytujúce všeobecne prospešné služby	-	založené v súlade so zákonom č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov, ktoré v súlade so zákonom zabezpečujú najmä:
a)	poskytovanie zdravotnej starostlivosti,
b)	poskytovanie sociálnej pomoci a humanitárna starostlivosť,
c)	tvorba, rozvoj, ochrana, obnova a prezentácia duchovných a kultúrnych hodnôt,
d)	ochrana ľudských práv a základných slobôd,
e)	vzdelávanie, výchova a rozvoj telesnej kultúry,
f)	výskum, vývoj, vedecko-technické služby a informačné služby,
g)	tvorba a ochrana životného prostredia a ochrana zdravia obyvateľstva,
h)	služby na podporu regionálneho rozvoja a zamestnanosti,
i)	zabezpečovanie bývania, správy, údržby a obnovy bytového fondu.	
6.	nadácie	-	založené v súlade so zákonom č. 34/2002 Z. z. o nadáciách a o zmene Občianskeho zákonníka v znení neskorších predpisov	
7.	záujmové združenia právnických osôb	-	založené v súlade so zákonom č. 40/1964 Zb. Občiansky zákonník v znení neskorších predpisov výlučne len právnickými osobami, a to bez zreteľa na ich charakter, zapísané do registra záujmových združení právnických osôb 
	
8.	združenia miest a obcí	-	založené v súlade s ustanoveniami § 20b zákona č. 369/1990Zb. o obecnom zriadení v znení neskorších predpisov a v súlade s § 20f až 20j zákona č. 40/1964 Zb. Občiansky zákonník v znení neskorších predpisov ako dobrovoľné záujmové, na politických stranách nezávislé združenia miest a obcí 
	
9.	medzinárodné organizácie	-	založené, vyvíjajúce činnosť alebo majúce sídlo v SR podľa zákona č. 116/1985 Zb. o podmienkach činnosti organizácií s medzinárodným prvkom 
	
10.	štátne rozpočtové a štátne príspevkové organizácie	-	založené v súlade s § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov	

Kvalifikačné predpoklady a rámcový opis činnosti podporovaných pracovných pozícií

Pracovná pozícia	Kvalifikačné predpoklady	Rámcov opis činnosti	
Lektor/ka v oblasti prevencie a eliminácie diskriminácie	Lektorské skúsenosti v danej oblasti min. 1 rok preukázané minimálne 3 referenciami.
	Vzdeláva a šíri poznatky v oblasti prevencie a eliminácie diskriminácie, vrátane špecifických oblastí spadajúcich pod ochranu pred diskrimináciou v jej rôznych formách a prejavoch	
Konzultant/ka v oblasti prevencie a eliminácie diskriminácie	Vysokoškolské vzdelanie druhého stupňa.
	Poskytuje konzultácie a poradenstvo pri realizácii politík rovnosti a opatrení na zníženie a predchádzanie diskriminácii a/alebo priamo participuje na ich riešení.	
Metodik/čka v oblasti prevencie a eliminácie diskriminácie	Vysokoškolské vzdelanie druhého stupňa.
	Pripravuje metodické podklady pre realizáciu aktivít na podporu politiky rovnosti a znižovanie a predchádzanie diskriminácie.	
Odborný/á garant/ka, 	Vysokoškolské vzdelanie druhého stupňa a prax min. 5 rokov v relevantnom odbore – oblasti súvisiacej so zameraním výzvy.
	Zabezpečuje odbornú garanciu aktivít realizovaných v rámci projektu	
Poradca/kyňa v oblasti prevencie a eliminácie diskriminácie	Vysokoškolské vzdelanie druhého stupňa.	
	Poskytuje poradenstvo v oblasti diskriminácie, krízovú intervenciu, základné a špecializované sociálne poradenstvo, vykonáva vyhľadávaciu činnosť, terénnu práca, krízovú pomoc prostredníctvom telekomunikačných technológií, sprevádza klientov/ky, poskytuje základné právne poradenstvo.	
Supervízor/ka	Skončená odborná akreditovaná príprava supervízora v oblasti sociálnej práce alebo poradenskej práce. Doklad o absolvovaní akreditovanej prípravy/výcviku supervízora.	Poskytuje služby pre zamestnancov organizácie poskytujúcich poradenské služby klientkam.	
Psychológ/ička	Vysokoškolské vzdelanie druhého stupňa v relevantnom odbore. Prax v sociálnej oblasti min. 1 rok.
	Poskytuje psychologické poradenstvo a krízovú intervenciu klientom/kam.	
Právnik/čka v oblasti prevencie a eliminácie diskriminácie	Vysokoškolské vzdelanie prvého stupňa v relevantnom odbore.
	Poskytuje právne poradenstvo a pomoc klientom/kam cieľovej skupiny.	
Korektor/ka	
	Vysokoškolské vzdelanie prvého stupňa a prax ako korektor v minimálnom rozsahu 200 normostrán.
	Upravuje texty po pravopisnej, štylistickej a obsahovej stránke; vyznačuje nájdené chyby pomocou korektorských značiek, vykonáva záverečné kontrolovanie korektúry súvislým čítaním textu.	
Prekladateľ/ka		Vysokoškolské vzdelanie I. stupňa v odbore prekladateľstvo a tlmočníctvo alebo v inom lingvistickom odbore alebo vysokoškolské vzdelanie I. v akomkoľvek odbore a prekladateľská prax v minimálnom rozsahu 400 normostrán.	Zabezpečuje preklady textov do alebo zo slovenského jazyka.	
Animátorka, opatrovateľka pre deti 	Nie sú špeciálne požiadavky na kvalifikáciu.
	Zabezpečuje krátkodobé opatrovanie detí klientov/tok počas poskytovaného poradenstva, príp. vzdelávania.	

Riadenie projektu
- v rámci riadenia projektu musia byť zabezpečené činnosti projektového manažéra a finančného manažéra.

Projektový manažér
Rámcový opis pracovných činností:
-	zodpovedá za implementáciu projektu v súlade so schválenou žiadosťou o NFP, resp. zmluvou o poskytnutí NFP, s platným systémom finančného riadenia a systémom riadenia EŠIF, platnými právnymi predpismi SR a EK, usmerneniami a pokynmi poskytovateľa súvisiacimi s čerpaním fondov EÚ;
-	zodpovedá za kontrolu a efektívne vynakladanie finančných prostriedkov, napr. plánuje, organizuje, riadi, zabezpečuje a kontroluje aktivity projektu;
-	komplexne pripravuje procesy na priebežné monitorovanie aktivít a predkladá dokumentáciu v zmysle monitorovania podľa Príručky pre prijímateľa NFP sprostredkovateľského orgánu OP ĽZ pre prioritné osi č. 2, 3, 4 a usmernení Poskytovateľa NFP;
-	komunikuje s poskytovateľom v oblasti vzťahov, vyplývajúcich zo zmluvy o poskytnutí NFP;
-	sleduje dodržiavanie podmienok zmluvy o poskytnutí NFP;
-	pôsobí ako manažér v projekte pre vytvorenie podmienok na plynulú realizáciu projektu;
-	riadi činnosť projektového tímu;
-	zodpovedá za realizáciu projektu v súlade so schváleným harmonogramom realizácie aktivít projektu;
-	koordinuje pracovnú odbornú skupinu na sledovanie implementácie výstupov a pod.;
-	koordinuje všetky činnosti súvisiace s implementáciou projektu;

Finančný manažér
Rámcový opis pracovných činností:
-	zodpovedá za finančné riadenie projektu v súlade s platným systémom finančného riadenia a systémom riadenia EŠIF;
-	zodpovedá za spracovanie a včasné predkladanie žiadostí o platbu, vrátane úplnej podpornej dokumentácie a predkladá dokumentáciu v zmysle monitorovania podľa Príručky pre prijímateľa NFP sprostredkovateľského orgánu OP ĽZ pre prioritné osi č. 2, 3, 4 a usmernení Poskytovateľa NFP;
-	zodpovedá za čerpanie finančných prostriedkov v súlade s pokrokom v implementácii projektu a dosahovanými ukazovateľmi podľa zmluvy o poskytnutí NFP;
-	komunikuje s poskytovateľom v oblasti finančných vzťahov, vyplývajúcich zo zmluvy o poskytnutí NFP;
-	zodpovedá za styk s bankovými inštitúciami a zabezpečenie obchodných procesov z ekonomického hľadiska;
-	zabezpečuje vyhotovenie interných predpisov;
-	v prípade potreby spolupracuje pri vypracovaní a realizovaní opatrení, ktoré vedú k dosiahnutiu úloh a cieľov projektu;
-	predkladá návrhy pre vypracovanie opatrení v oblasti finančného riadenia projektu a pod.;
-	vedie účtovnú agendu, zodpovedá za vypracovanie miezd, zabezpečuje ucelené časti účtovného systému organizácie, evidenciu a účtovanie, inventarizáciu, spravovanie daní a poplatkov, vyhotovenie, triedenie a archiváciu účtovných dokladov;
-	spracováva prvotnú ekonomickú agendu v rámci projektu pre zaúčtovanie ekonómom;
-	v rámci implementácie projektu vykonáva prípravu, vyhlásenie a vyhodnotenie verejného obstarávania v súlade so zákonom o verejnom obstarávaní;